На основу члана 102. став 3. и члана 104. став 3. Статута општине Бач („Службени лист општине Бач, број: 2/2019), те на основу одредаба Одлуке о општим актима општине Бач за које је обавезна јавна расправа при доношењу (Службени лист општине Бач, бр. 9/2019),

 Општинско веће општине Бач, на 130. седници, одржаној дана 20. априла 2023. године, доноси

**ПРОГРАМ ЈАВНЕ РАСПРАВЕ**

**О НАЦРТУ ОДЛУКЕ О ИЗМЕНАМА И ДОПУНАМА СТАТУТА ОПШТИНЕ БАЧ**

 1. У поступку припреме и усвајања Одлуке о изменама и допуна Статута општине Бач, Општинско веће општине Бач организује јавну расправу о Нацрту Одлуке о изменама и допунама Статута општине Бач (у даљем тексту: Нацрт одлуке).

 2. Јавна расправа о Нацрту одлуке спроводи се у периоду од 21. априла до 5. маја 2023. године.

 Јавну расправу спроводи Комисија за израду Нацрта Одлуке о промени Статута општине Бач.

 3. Учесници у јавној расправи су чланови Комисије и друге заинтересоване стране.

 4. Програм јавне расправе о Нацрту одлуке са Нацртом одлуке објављује се на интернет страници Општине Бач : www. bac. rs .

 5. Предлози, сугестије и коментари, писменим путем достављају се на адресу Општина Бач, Трг др Зорана Ђинђића 2 или електронским путем на адресу: nacelnik@bac.rs са назнаком „Јавна расправа - Нацрт Одлуке о изменама и допунама Статута општине Бач“.

 6. Нацрт Одлуке биће представљен на Округлом столу, који ће се одржати 3. маја 2023. године у Бачу, у Свечаној сали Општине Бач са почетком у 11:00 часова.

 Округлом столу, управљање и руководити Шпиро Шоргић, председник Комисије из тачке 2.

 7. По завршетку јавне расправе Комисија из тачке 2. анализираће све примедбе, предлоге и сугестије учесника у јавној расправи и на основу тога сачинити Извештај о спроведеној јавној расправи који се има објавити на интернет страници Општине Бач.

**ОПШТИНСКО ВЕЋЕ ОПШТИНЕ БАЧ**

**Број:** 020-2-111/2023-II

**Дана:** 20. април 2023. године

 Председавајући Општинског већа

 Председник општине Бач

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Др Стева Панић